laion/Wikipedia-Exotic huggingface dataset:
জ্যাকব মিলম্যান

জ্যাকব মিলম্যান (১৯১১ সাল ইউক্রেন – মে ২২, ১৯৯১ সাল;লংবোট কি,ফ্লোরিডা) ছিলেন কলাম্বিয়া বিশ্ববিদ্যালয়ের ইলেকট্রিক্যাল ইঞ্জিনিয়ারিং এর একজন অধ্যাপক। তিনি মা এবং বোন রেবেকার সাথে আমেরিকায় পাড়ি জমান ১৯১৩ সালে। মিলম্যান ১৯৩৫ সালে এমআইটি থেকে পিএইচ.ডি লাভ করেছেন। তিনি ১৯৫১ সালে কলাম্বিয়া বিশ্ববিদ্যালয়ে যোগদান করেন এবং ১৯৭৫ সালে অবসরে যান। ১৯৪১ থেকে ১৯৮৭ সালের মাঝে মিলম্যান আটটি বই লিখেছেন ইলেকট্রনিক্সের উপর। দ্য নিউ ইয়র্ক টাইমসে তার মৃত্যুর সংবাদ প্রচার হয় ২৪ মে, ১৯৯১ সালে। মিলম্যানের তত্ত্ব (যার অন্য নাম সমান্তরাল জেনারেটর তত্ত্ব) তার নামানুসারে হয়েছে। তিনি ১৯৭০ সালে আইইইই শিক্ষা মেডেল লাভ করেন। "IEEE James H. Mulligan, Jr. Education Medal Recipients" (পিডিএফ)। IEEE। সংগ্রহের তারিখ নভেম্বর ২৩, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নার্সিং ও মিডওয়াইফারি অধিদপ্তর

নার্সিং ও মিডওয়াইফারি অধিদপ্তর বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের অধীনস্থ একটি অধিদপ্তর। এখান থেকে বাংলাদেশের সরকারি খাতের নার্সিং ও ধাত্রীবিদ্যা সম্পর্কিত সমস্ত কার্যক্রম পরিচালিত হয়। ২০১৬ সালের নভেম্বরে তৎকালীন সেবা পরিদপ্তরকে নার্সিং ও মিডওয়াইফারি অধিদপ্তরে উন্নীত করা হয়। ১৯৭৭ সালে সেবা পরিদপ্তর গঠিত হয়। বাংলাদেশের নার্সিং ব্যবস্থাপনা ও সার্বিক উন্নয়নের লক্ষ্যে স্বাস্থ্য ও পরিবার কল্যাণ মন্ত্রণালয়ের অধীনে এটি গঠিত হয়েছিল। ১৬ নভেম্বর ২০১৬ সালে সেবা পরিদপ্তরকে নার্সিং ও মিডওয়াইফারি অধিদপ্তর হিসেবে উন্নীত করা হয়। অধিদপ্তর পরিচালিত হয় একজন মহাপরিচালক এর নেতৃত্বে৷ অধিদপ্তর তার কার্যক্রমের জন্য স্বাস্থ্য ও পরিবার কল্যাণ মন্ত্রণালয়ের নিকট দায়বদ্ধ। সিদ্দিকা আক্তার ২০২০ সাল থেকে মহাপরিচালকের দায়িত্ব পালন করছেন। বর্তমানে দেশের সকল স্বাস্থ্যসেবা ও নার্সিং শিক্ষা প্রতিষ্ঠানে প্রায় ৩২,৫৪৭ জনের অধিক নার্স, ১১৪৯ জন মিডওয়াইফ ও ৮৭৬ জন নন-নার্সিং কর্মকর্তা ও কর্মচারী সরকারি চাকুরিতে নিয়োজিত আছেন। দেশের ৪৬টি সরকারি নার্সিং শিক্ষা প্রতিষ্ঠানে ২৭৩০টি আসনে ৩ বছর মেয়াদি ডিপ্লোমা ইন নার্সিং এবং ৬০টি প্রতিষ্ঠানে ১৭৭৫ টি আসনে ডিপ্লোমা ইন মিডওয়াইফারি কোর্স চালু করা হয়েছে। ইউএনএফপিএ কর্তৃক ৩১ জন শিক্ষার্থী নিয়ে যৌন এবং প্রজননস্বাস্থ্য ও অধিকার বিষয়ে ওয়েব ভিত্তিক মাস্টার্স অন মিডওয়াইফারি কোর্স চালু করা হয়েছে। এযাবৎ মোট ৬০ জন মাস্টার্স কোর্স সম্পন্ন করেছে এবং ৬০ জন চলমান আছে। ২০১৭-১৮ ও ২০১৮-১৯ শিক্ষা বর্ষে দুই জন করে মোট চার জন মিডওয়াইফস ফ্যাকাল্টি ওয়েব-ভিত্তিক পিএইচডি কোর্সে অধ্যয়ন করছেন। নার্সিং ও মিডওয়াইফারি এডুকেশন এ্যান্ড সার্ভিসেস (নেমস) কার্যকর পরিকল্পনার আওতায় ১৬ জন নার্স থাইল্যান্ড, মালয়েশিয়া ও দক্ষিণ কোরিয়া থেকে বিভিন্ন বিষয়ে পিএইচডি সম্পন্ন করে জাতীয় নার্সিং উচ্চ শিক্ষা ও গবেষণা প্রতিষ্ঠান ও দেশের বিভিন্ন নার্সিং শিক্ষা প্রতিষ্ঠানে কাজ করছেন। এ ছাড়াও, ২০১৮-২০১৯ অর্থ বছরে ১৪০ জন সিনিয়র স্টাফ নার্সকে ৬টি বিশেষ বিষয়ে (নিবিড় পরিচর্যা কেন্দ্র/হৃদপরিচর্যা কেন্দ্র, ফুসফুস পরিচর্যা, শিশু পরিচর্যা, প্রবীণ পরিচর্যা, কর্কটরোগবিদ্যা) থাইল্যান্ড ও ইন্দোনেশিয়ায় প্রশিক্ষণ দেয়া হয়েছে। দাপ্তরিক ওয়েবসাইট "সেবা পরিদপ্তর হলো অধিদপ্তর | শেষ পাতা"। archive1.ittefaq.com.bd। সংগ্রহের তারিখ ২০২০-০৮-১১। [স্থায়ীভাবে অকার্যকর সংযোগ] "ইতিহাস|নার্সিং ও মিডওয়াইফারি অধিদপ্তর"। dgnm.gov.bd। সংগ্রহের তারিখ ২০২০-০৮-১১।  "নার্সিং অধিদপ্তরের ডিজি বেগম সিদ্দিকা আক্তার"। সমকাল। সংগ্রহের তারিখ ২০২০-০৮-১১। [স্থায়ীভাবে অকার্যকর সংযোগ] "সরকারি নার্সিং কলেজের তালিকা"। bd.mynursing.net। সংগ্রহের তারিখ ২০২২-১১-০৮।
কাকচিং জেলা

কাকচিং জেলা উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের অন্তঃস্থ মণিপুরেজ্ঞ অবস্থিত৷ ২০১৬ খ্রিস্টাব্দে ৮ই ডিসেম্বর থৌবাল জেলা থেকে এই জেলাটি গঠন করা হয়৷ জেলাটির জেলাসদর কাকচিং শহরে অবস্থিত৷ কাকচিং জেলাটির উত্তর দিকে রয়েছে থৌবাল জেলা, উত্তর-পূর্ব দিকে রয়েছে তেংনৌপাল জেলা, দক্ষিণ-পূর্ব দিকে রয়েছে চান্দেল জেলা, দক্ষিণ-পশ্চিম দিকে রয়েছে চূড়াচাঁদপুর জেলা, পশ্চিম দিকে রয়েছে বিষ্ণুপুর জেলা এবং উত্তর-পশ্চিম দিকে রয়েছে ইম্ফল পশ্চিম জেলা৷ ২০০৬ খ্রিস্টাব্দের ৮ই ডিসেম্বর কাকচিং মহকুমার সমস্ত প্রশাসনিক এককগুলি স্থানান্তরণের পর এই মহকুমাটিকে নতুন জেলা বলে ঘোষণা করা হয়৷ পরে কাকচিং জেলাকে দুটি মহকুমা তথা কাকচিং এবং বাইখোং-এ বিভক্ত করা হয়৷ ২০১১ খ্রিস্টাব্দের জনগণনা অনুসারে কাকচিং জেলাটির (তৎকালীন মহকুমা) জনসংখ্যা ছিলো ১,৩৫,৪৮১ জন৷ কাকচিং জেলার প্রধান নদী হলো সেকমাই নদী৷ দক্ষিণ কাকচিং বাজারর নিকটে অবস্থিত উওকচিঙের কাকচিং উদ্যান মণিপুরের অন্যতম সুদৃশ্য পর্যটনস্থল৷ কাকচিঙের উত্তরদিকে কাকচিং লামখাইয়ের পার্বত্য অঞ্চলে একটি মাছের খামার রয়েছে৷ জেলেটি দুটি মহকুমায় বিভক্ত, যথা: কাকচিং ওয়াইখোং কাকচিং জেলা গঠনের পরে এই জেলাতে বর্তমানে মোট চারটি বিধানসভা কেন্দ্র রয়েছে; কাকচিং, হিয়াংলাম, সুগ্নু এবং ওয়াবাগাই. জেলাটিতে কাকচিং হলো একমাত্র পুরসভা এছাড়া ওয়াইখোং, হিয়াংলাম এবং সুগ্নু নামে তিনটি ছোটো শহর রয়েছে৷ ২০১৬ খ্রিস্টাব্দের ৮ই ডিসেম্বর মণিপুর সরকারের নিযুক্ত করা কাকচিং জেলার প্রথম জেলাশাসক হলেন টি. কিরণকুমার (আইএএস) এবং পুলিশ সুপারিণ্টেণ্ডেণ্ট হলেন এস. গৌতম সিং (আইপিএস)৷ "7 new districts formed in Manipur amid opposition by Nagas : India, News - India Today"। Indiatoday.intoday.in। ২০১৬-১২-০৯। সংগ্রহের তারিখ ২০১৭-০৬-৩০।  "Manipur Creates 7 New Districts"। Ndtv.com। ২০১৬-১২-০৯। সংগ্রহের তারিখ ২০১৭-০৬-৩০।  "New districts to stay, says Manipur CM"। The Hindu। ২০১৬-১২-৩১। সংগ্রহের তারিখ ২০১৭-০৬-৩০।  "Simply put: Seven new districts that set Manipur ablaze"। The Indian Express। ২০১৬-১২-২০। সংগ্রহের তারিখ ২০১৭-০৬-৩০।  "Creation of new districts could be game-changer in Manipur polls | opinion"। Hindustan Times। সংগ্রহের তারিখ ২০১৭-০৬-৩০।  "Manipur Gazette No 408 dated 9 December 2016" (পিডিএফ)। ২১ এপ্রিল ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ এপ্রিল ২০১৭।
চণ্ডালিকা

চণ্ডালিকা হল রবীন্দ্রনাথ ঠাকুর কর্ত্তৃক রচিত একটি বাংলা নাটক। এটি ১৯৩৩ সালে প্রকাশিত হয়। রবীন্দ্রনাথ ১৯৩৮ সালে "চণ্ডালিকা"-র কাহিনী অবলম্বনে একই নামে চন্ডালিকা নৃত্যনাট্যটি রচনা করেন। রাজেন্দ্রলাল মিত্র কর্ত্তৃক সম্পাদিত নেপালী বৌদ্ধ সাহিত্যে শার্দূলকর্ণাবদানের যে সংক্ষিপ্ত বিবরণ দেওয়া হয়েছে, তাই থেকে এই নাটকটির গল্পটি গৃহীত। Foundation, Poetry (২০২০-০৮-১১)। "Rabindranath Tagore"। Poetry Foundation (ইংরেজি ভাষায়)। সংগ্রহের তারিখ ২০২০-০৮-১১।  "রবীন্দ্রনাথ ঠাকুর"। Bengali Grammar । বাংলা ব্যাকরণ (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৮-১১।  রবীন্দ্র নাটক সমগ্র (অখন্ড), সেপ্টেম্বর ২০১৫ (ষষ্ঠ প্রকাশ), পৃষ্ঠা - ৭১১, কামিনী প্রকাশালয়। rabindra-rachanabali.nltr.org
জামিয়া ইমাম মুহাম্মদ আনোয়ার শাহ

জামিয়া ইমাম মুহাম্মদ আনোয়ার শাহ (ইংরেজি: Jamia Imam Muhammad Anwar Shah) উত্তর প্রদেশের সাহারানপুরের দেওবন্দে অবস্থিত একটি ইসলামী মাদ্রাসা। জামিয়া ইমাম মুহাম্মদ আনোয়ার শাহ ১৯৯৭ সালে আনজার শাহ কাশ্মীরি প্রতিষ্ঠা করেছিলেন। ভারতীয় হাদীস পণ্ডিত আনোয়ার শাহ কাশ্মীরীর নামে এটির নামকরণ করা হয়েছে । এটি দরস-ই-নিজামী সিলেবাস অনুসরণ করে। ভারতীয় কবি ফুজাইল আহমদ নাসিরী জামিয়ার জামিয়ার বর্তমান শিক্ষা ও হাদিসের সহ-প্রশাসক। মাসিক মুহাদ্দিস-এ-আসর (উর্দু) "مفتی سعید احمد پالن پوری کے سانحۂ ارتحال کے بعد ملک وبیرون ممالک سے تعزیتی پیغامات کا سلسلہ جاری"। ہندوستان اردو ٹائمز (উর্দু ভাষায়)। ২০২০-০৫-২০। ২০২১-০৭-১৩ তারিখে মূল থেকে আর্কাইভ করা। সংগ্রহের তারিখ ২০২০-০৮-২৩।  "Moulana Anzar Shah passes away"। Greater Kashmir। ১৩ মার্চ ২০১৫।  Muhammadullah Khalili Qasmi। "Mawlana Anzar Shah Kashmiri: A Tribute to His Life and Services"। IlmGate.org। সংগ্রহের তারিখ ২৭ মে ২০১৯।  Monthly Muhaddis-e-Asr (November-December 2018) (পিডিএফ) (Urdu ভাষায়)। Jamia Imam Muhammad Anwar Shah, Deoband। সংগ্রহের তারিখ ২৭ মে ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
জাতীয় নার্সিং উচ্চ শিক্ষা ও গবেষণা প্রতিষ্ঠান

জাতীয় নার্সিং উচ্চ শিক্ষা ও গবেষণা প্রতিষ্ঠান (নিয়ানার [NIANER]) বাংলাদেশের একমাত্র স্নাতকোত্তর নার্সিং শিক্ষা প্রতিষ্ঠান। ২০১০ সালে বাংলাদেশে নার্সিং শিক্ষাকে আধুনিকতর করতে দক্ষিণ কোরিয়ার সরকারের সাথে বাংলাদেশ সরকারের আলোচনা হয়। সে সুবাদে ২০১৩ সালে দক্ষিণ কোরিয়ার আন্তর্জাতিক সহযোগিতা সংস্থা ও ইউনসেই নার্সিং বিশ্ববিদ্যালয় কলেজের সাথে বাংলাদেশ সরকারের যৌথ প্রচেষ্টায় নিয়ানার স্থাপন প্রকল্প হাতে নেয়া হয়। ২০১৮ সালের ১২ মে বাংলাদেশের প্রধানমন্ত্রী শেখ হাসিনা এ প্রতিষ্ঠান উদ্বোধন করেন। পরিচালক এই ইন্সটিটিউটের সার্বিক শীর্ষব্যক্তি। এছাড়া উপ-পরিচালক হিসেবে তিনজন আধিকারিক প্রশাসন, শিক্ষা ও অধিভূক্ত প্রতিষ্ঠানসমূহের দেখভালের দায়িত্বে আছেন। "জাতীয় নার্সিং সন্মেলন অনুষ্ঠিত"। ঢাকা টাইমস। সংগ্রহের তারিখ ২০২০-০৮-১১।  "NIANER | National Institute of Advanced Nursing Education and Research" (ইংরেজি ভাষায়)। ২০১৯-১০-১০ তারিখে মূল থেকে আর্কাইভ করা। সংগ্রহের তারিখ ২০২০-০৮-১১।  "স্যাটেলাইট পাঠিয়ে বিশ্বে উচ্চ মর্যাদায় বাংলাদেশ"। সমকাল। ২০২২-০৩-১০ তারিখে মূল থেকে আর্কাইভ করা। সংগ্রহের তারিখ ২০২০-০৮-১১।  "আন্তর্জাতিক নার্স দিবস আজ | রাজধানী"। archive1.ittefaq.com.bd। সংগ্রহের তারিখ ২০২০-০৮-১১। [স্থায়ীভাবে অকার্যকর সংযোগ] "বিশ্ব দরবারে উচ্চ মর্যাদায় পৌঁছেছে বাংলাদেশ"। banglanews24.com। সংগ্রহের তারিখ ২০২০-০৮-১১।  "Organogram | NIANER" (ইংরেজি ভাষায়)। ২০১৯-১০-১০ তারিখে মূল থেকে আর্কাইভ করা। সংগ্রহের তারিখ ২০২০-০৮-১১।
সোলাপুর জেলা

সোলাপুর জেলা ভারতের মহারাষ্ট্র রাজ্যের একটি প্রশাসনিক জেলা। সোলাপুর শহর জেলা সদর। এটি রাজ্যের দক্ষিণ পূর্ব প্রান্তে ভীমা এবং সিনা নদীর অববাহিকায় অবস্থিত। পুরো জেলাটি দিয়েই ভীমা নদী বয়ে গেছে। ২০১১ সালের জনগণনা অনুযায়ী সোলাপুর জেলার জনসংখ্যা ৪,৩১৭,৭৫৬ জন। জনসংখ্যার বিচারে ভারতের ৬৪০টি জেলার মধ্যে সোলাপুরের স্থান ৪৩তম। জেলায় জনসংখ্যার ঘনত্ব ২৯০ জন প্রতি বর্গকিলোমিটার (৭৫০ জন/বর্গমাইল)। ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল ১২.১ শতাংশ। জেলার লিঙ্গানুপাত প্রতি ১০০০ জন পুরুষ পিছু ৯৩২ জন নারী এবং সাক্ষরতার হার ৭৭.৭২ শতাংশ। . [তথ্যসূত্র প্রয়োজন] ২০১১ সালের জনগণনার তথ্য অনুযায়ী, ৭৩.১৩% জনগণ মারাঠি, ৯.২৮% জনগণ কন্নড, ৭.৮০% জনগণ হিন্দি, ৫.০৪% তেলুগু এবং ৩.৯৪% উর্দু তাদের প্রথম ভাষা হিসেবে ব্যবহার করেন. সোলাপুর জেলা প্রশাসনিক উদ্দেশ্যে এগারোটি মহকুমায় বিভক্ত, যেগুলির আবার ছোট ছোট উপবিভাগ রয়েছে। তালুকগুলি হ'ল উত্তর সোলাপুর, দক্ষিণ সোলাপুর, আককলকোট, বারশি, মঙ্গলবেদ, পন্ধরপুর, সাঙ্গোলা, মালশিরাস, মোহল, মাধ ও করমালা।. সিদ্ধেশ্বর মন্দির এবং হ্রদ - সিদ্ধেশ্বর মন্দিরটি সোলাপুরের একটি বিখ্যাত মন্দির। এটি হিন্দুদের মধ্যে লিঙ্গায়াত মতানুসারীদের কাছে বিশেষভাবে পবিত্র। মন্দির কমপ্লেক্সের মধ্যে একটি হ্রদ রয়েছ বুয়কোট দুর্গ - এটি সিদ্ধেশ্বর মন্দির, সোলাপুরের নিকটে অবস্থিত একটি দুর্গ। পন্ধরপুর (ভগবান বিঠোবা মন্দির, ১, ২)- পন্ধরপুর বিঠোবা অনুরাগীদের কাছে পবিত্রতম তীর্থস্থান। আষাড়ী একাদশী তে এখানে পালকি যাত্রা হয়। আক্কালকোট (স্বামী সমর্থ মহারাজ মন্দির) গণগাপুর - শ্রী দত্তাত্রেয় মন্দির দহিগাঁ - জৈন মন্দির নাগনাথ মহারাজ মন্দিরের ওডওয়াল (মোহল) কর্মমালা - শ্রী কমলা ভবানী মন্দির বারশি - ভগবন্ত মন্দির Sushant Kulkarni (৩ জুলাই ২০১৫)। "Anti-Corruption Bureau: Pune Unit records highest number of bribery traps in state"। The Indian Express। Pune। সংগ্রহের তারিখ ২৮ জুলাই ২০১৫।  Shri Mahadev Dada Tonpe, Mahavir Shah। "सोलापूर जिल्हा"। Solapur Pune Pravasi Sanghatna (Marathi ভাষায়)। সংগ্রহের তারিখ ২৮ জুলাই ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) "Solapur District Geographical Information"। ২৩ ফেব্রুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০০৬।  2011 Census of India, Population By Mother Tongue "Geographical information" (পিডিএফ)। Solapur district। ২০১৮-০২-০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০১-২৪।
ইলেকট্রোসিরামিক্স

ইলেকট্রোসিরামিক্স ( সিরামিক উপকরন), যা প্রাথমিকভাবে তাদের বৈদ্যুতিক বৈশিষ্ট্যের জন্য ব্যবহৃত হয়। সিরামিকগুলি ঐতিহ্যগতভাবে তাদের যান্ত্রিক, তাপ এবং রাসায়নিক স্থিতিশীলতার জন্য প্রশংসিত হয়েছে। তাদের অনন্য বৈদ্যুতিক , অপটিক্যাল এবং চৌম্বকীয় বৈশিষ্ট্যের জন্য যোগাযোগ, শক্তি রূপান্তর এবং স্টোরেজ, ইলেকট্রনিক্স এবং অটোমেশন সহ অনেক প্রযুক্তিতে ক্রমান্বয়ে গুরুত্বপূর্ণ হয়ে উঠেছে । উন্নত স্ট্রাকচারাল গঠনের জন্য এদের আলাদাভাবে ইলেকট্রোসিরামিক্স বলা হয়। ঐতিহাসিকভাবে, অন্যান্য নতুন প্রযুক্তির সাথে সাথে ইলেকট্রোসিরামিক্সের বিভিন্ন প্রকরণ বিকাশ লাভ করেছে। উদাহরণঃ ফেরোইলেকট্রিক - উচ্চ ডাইইলেকট্রিক ক্যাপাসিটর, অপরিবর্তনশীল স্মৃতি হিসেবে; ফেরিট - ডেটা এবং তথ্য স্টোরেজ হিসেবে; কঠিন ইলেক্ট্রোলাইটস - শক্তি সঞ্চায়ক এবং রূপান্তরক হিসেবে; পাইজোইলেক্ট্রিক্স - সোনার হিসেবে; সেমিকন্ডাক্টিং অক্সাইড - পরিবেশগত পর্যবেক্ষক হিসেবে উল্লেখযোগ্য। সিরামিক ক্যাপাসিটর বানাতে ব্যবহৃত ডাই-ইলেকট্রিকসমূহঃ লেড জিরকোনেট টাইটেনেট , বেরিয়াম টাইটেনেট, স্ট্রনসিয়াম টাইটেনেট, ম্যাগনেসিয়াম টাইটেনেট, ক্যালসিয়াম ম্যাগনেসিয়াম টাইটেনেট, জিংক টাইটেনেট, ল্যান্থানাম টাইটেনেট ও নিওডিমিয়াম টাইটেনেট, বেরিয়াম জিরকোনেট, ক্যালসিয়াম জিরকোনেট, লেড ম্যাগনেসিয়াম নায়োবেট, লেড জিংক নায়োবেট, লিথিয়াম নায়োবেট, বেরিয়াম স্ট্যানেট, ক্যালসিয়াম স্ট্যানেট, ম্যাগনেসিয়াম অ্যালুমিনিয়াম সিলিকেট, ম্যাগনেসিয়াম সিলিকেট, বেরিয়াম ট্যান্টালেট, টাইটেনিয়াম ডাইঅক্সাইড, নিয়োবিয়াম অক্সাইড, সিলিকা, সেফির, বেরিলিয়াম অক্সাইড এবং জিরকোনিয়াম টাইটেনেট। এর পাশাপাশি কিছু পাইজোইলেকট্রিক উপকরণ ব্যবহার করা যেতে পারে। বেরিয়াম টাইটানেট সমৃদ্ধ মিশ্রণের উপর ভিত্তি করে ইআইএ ক্লাস ২ ডাই-ইলেকট্রিক তৈরী হয়। অপরদিকে ইআইএ ক্লাস ১ ডাই-ইলেকট্রিক এ খুব অল্প বা কোনো বেরিয়াম টাইটানেট থাকে না। ইন্ডিয়াম টিন অক্সাইড, ল্যান্থানাম- ডোপায়িত স্ট্রনসিয়াম টাইটেনেট, ইটট্রিয়াম ডোপায়িত স্ট্রনসিয়াম টাইটেনেট। ইটট্রিয়া-স্থিতিশীল জিরকোনিয়া, গ্যাডলিনিয়াম-ডোপায়িত সেরিয়া, ল্যান্থানাম স্ট্রনসিয়াম গ্যালেট ম্যাগনেসাইট, বেটা এলুমিনা। বাণিজ্যিকভাবে ব্যবহৃত পাইজোসিরামিক মূলত জিরকোনেট টাইটেনেট হয়। এছাড়া বেরিয়াম টাইটেনেট, স্ট্রনসিয়াম টাইটেনেট এবং কোয়ার্টজ ব্যবহৃত হয়। আয়রন (III) অক্সাইড এবং স্ট্রনসিয়াম কার্বনেট ধরনের ফেরাইটসগুলো চৌম্বকীয় বৈশিষ্ট্য প্রদর্শন করে। ল্যান্থানাম স্ট্রনসিয়াম ম্যাংগানাইট ব্যাপক চৌম্বকীয় রোধ দেখায়। সিরামিক The Electroceramics and Crystal Physics Group at MIT
চণ্ডালিকা (নৃত্যনাট্য)

চণ্ডালিকা হল রবীন্দ্রনাথ ঠাকুর কর্তৃক বাংলা ভাষায় রচিত একটি উল্লেখযোগ্য নৃত্যনাট্য। এটি ১৯৩৮ সালে প্রকাশিত হয়। রবীন্দ্রনাথ ১৯৩৩ সালে প্রকাশিত তাঁরই নাটক চণ্ডালিকার কাহিনী অবলম্বনে একই নামে রচনা করেন এই "চণ্ডালিকা" নামক নৃত্যনাট্যটি। মা প্রকৃতি আনন্দ ফুলওয়ালির দল দইওয়ালা মেয়ে মেয়েরা চুড়িওয়ালা ভিক্ষুগণ অনুচর বৌদ্ধ সাহিত্যের কাহিনী থেকে 'চণ্ডালিকা'র মূল ভাবটি গ্রহণ করেছিলেন রবীন্দ্রনাথ। এই নৃত্যনাট্যের ঘটনাস্থল শ্রাবস্তী নগরী। প্রভু বুদ্ধের প্রিয় শিষ্য (বৌদ্ধ সন্ন্যাসী) আনন্দ এক গ্রীষ্মের প্রখর দুপুরে বিহারে ফিরে যাওয়ার সময় তৃষ্ণা বোধ করেন। তিনি দেখতে পেলেন একজন তরুণী কুয়ো থেকে জল তুলছে। সে এক চণ্ডালকন্যা, তার নাম প্রকৃতি। তার কাছে জল চাইলেন আনন্দ। কিন্তু তাকে তো সবাই চণ্ডালকন্যা বলে অস্পৃশ্য মনে করে। তাই সংকোচভরে প্রকৃতি আনন্দকে বলে যে, সে চণ্ডালকন্যা আর তার কুয়োর জল অশুচি। আনন্দ তাকে বলেন যে, তিনি যে মানুষ, প্রকৃতিও সেই মানুষ। সব জলই তীর্থজল, যা তৃষ্ণার্তকে তৃপ্ত করে, স্নিগ্ধ করে। আনন্দের এই ব্যবহারে, সেইসঙ্গে তাঁর রূপে মুগ্ধ হল প্রকৃতি। নিজের জীবন সম্পর্কে ভাবনা বদলে গেল তার। এ যেন তার নতুন জন্ম। তার হাতের এক গণ্ডূষ জল গ্রহণ করে আনন্দ তার জীবনের সমস্ত অপমান ধুয়ে দিয়ে গেছেন। আনন্দকে পেতে চাইল প্রকৃতি। কিন্তু তাঁকে পাবার কোনো উপায় না দেখে সে তার মায়ের সাহায্য চাইল। তার মা জাদুবিদ্যা জানত। মন্ত্র পড়ে এবং জাদুশক্তির জোরে তার মা শেষ পর্যন্ত আনন্দকে টেনে আনে। সে প্রকৃতিকে তার মায়াদর্পণে দেখতে বলে আনন্দকে। কিন্তু আনন্দের ক্লান্ত, ম্লান রূপ সহ্য করতে পারে না প্রকৃতি। কোথায় গেল তাঁর সেই দীপ্ত উজ্জ্বল, স্বর্গের আলোর মতো রূপ! সে পা দিয়ে ভেঙে ছড়িয়ে ফেলল তার মায়ের মন্ত্রের সমস্ত উপকরণ। তারপর প্রকৃতি ও তার মা দু'জনেই ক্ষমাপ্রার্থনা করে আনন্দের কাছে। তাদের এই নতুন উপলব্ধির মধ্যে দিয়েই শেষ হয় রবীন্দ্রনাথের 'চণ্ডালিকা'র কাহিনী। ১৩৪৪ সালের ফাল্গুন মাসে 'চণ্ডালিকা নৃত্যনাট্য' নামে পুস্তিকা আকারে এটি প্রথম প্রকাশিত হয়। পরে ১৩৪৫ সালের চৈত্র মাসে 'নৃত্যনাট্য চণ্ডালিকা' নামে স্বরলিপিসহ এর নতুন সংস্করণ প্রকাশিত হয়। এই নৃত্যনাট্য সম্পর্কে প্রতিমা দেবীর লেখা একটি প্রবন্ধের কয়েকটি লাইন এখানে স্মরণ করা যেতে পারে। তিনি লিখেছেন: "একটি মানুষের মানসিক ক্রমবিকাশের উপর তার ('চণ্ডালিকা'র) রচনা। মানুষের মধ্যে যা আদিম আকর্ষণ তারই আবেগ দিয়ে শুরু হয়েছে চণ্ডালিকার নৃত্যকলা। দেহের যে আকর্ষণী মন্ত্র যা শিবের তপস্যাকেও টলাতে পেরেছিল প্রকৃতি-পুরুষের অন্তরের সেই চিরন্তন দ্বন্দ্ব পৌঁছল চণ্ডালিকার প্রাণে, তারই আঘাতে দোল-খাওয়া মন নৃত্যসংগীতের তালে আপনাকে বিচ্ছুরিত করে দিল অবসাদ বিষাদ করুণার আতিশয্যে।... এই যে প্রকৃতি-পুরুষের স্বভাবের মধ্যে মূলগত বিরুদ্ধতা, চণ্ডালিকার সাহিত্য ও নৃত্যনাট্য সেই মানসিক জটিলতাকে সুরে ও তালে প্রকাশ করতে চেয়েছে।" Foundation, Poetry (২০২০-০৮-১১)। "Rabindranath Tagore"। Poetry Foundation (ইংরেজি ভাষায়)। সংগ্রহের তারিখ ২০২০-০৮-১১।  "রবীন্দ্রনাথ ঠাকুর"। Bengali Grammar । বাংলা ব্যাকরণ (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৮-১১।  নৃত্যনাট্য : চণ্ডালিকা, রবীন্দ্র নাটক সমগ্র (অখন্ড), সেপ্টেম্বর ২০১৫ (ষষ্ঠ প্রকাশ), কামিনী প্রকাশালয়। rabindra-rachanabali.nltr.org
আনজার শাহ কাশ্মীরি

আনজার শাহ কাশ্মীরি (১৯২৭–২০০৮) একজন ভারতীয় সুন্নি ইসলামী পণ্ডিত, দারুল উলুম ওয়াকফ দেওবন্দের সহ-প্রতিষ্ঠাতা এবং জামিয়া ইমাম আনোয়ার শাহের প্রতিষ্ঠাতা। তিনি হানাফি পণ্ডিত আনোয়ার শাহ কাশ্মিরির কনিষ্ঠ পুত্র। কাশ্মীরি ১৯২৭ সালের ডিসেম্বর দেওবন্দে জন্মগ্রহণ করেন। তার পিতা আনোয়ার শাহ কাশ্মীরি হাদিসের পণ্ডিত ছিলেন। কাশ্মীরি দারুল উলূম দেওবন্দ থেকে স্নাতক পাস করেন যেখানে তিনি ইজাজ আলী আমরোহি এবং হুসেন আহমেদ মাদানী থেকে পড়াশোনা করেন। কাশ্মীরি ১৯৮২ সালে ক্বারী মুহাম্মদ তাইয়েবের পুত্র মুহাম্মদ সালিম কাসমির সাথে দেওবন্দ দারুল উলূম ওয়াকফ প্রতিষ্ঠা করেন। পরে ১৯৯৭ সালে তিনি তার প্রয়াত পিতা আনোয়ার শাহ কাশ্মীরীর স্মরণে জামিয়া ইমাম আনোয়ার শাহ, দেওবন্দ প্রতিষ্ঠা করেন। কাশ্মীরি ২০০৪ সালে উত্তরপ্রদেশ কংগ্রেসের সহ-রাষ্ট্রপতি নির্বাচিত হয়। আরবি ভাষা ও সাহিত্যে তার সেবার জন্য ২০০৩ সালে রাষ্ট্রপতি তাকে পুরস্কারও দেওয়া হয়। কাশ্মীরি কয়েক বছর ধরে হার্ট এবং কিডনির সমস্যায় ভুগছিলেন এবং দিল্লির স্যার গঙ্গা রাম হাসপাতালে চিকিৎসাধীন থাকা অবস্থায় ২৬ এপ্রিল ২০০৮, রোজ শনিবার দিল্লিতে মৃত্যুবরণ করেন। তাঁকে তার বাবা আনোয়ার শাহ কাশ্মীরির কবরের পাশে দেওবন্দে সমাধিস্থ করা হয় এবং তার স্ত্রী, ছয় কন্যা এবং এক পুত্র আহমদ খিজার শাহ কাশ্মীরি, জামিয়া ইমাম আনোয়ার শাহের দেওবন্দের চ্যান্সেলর দ্বারা বেঁচে আছেন। আনজার শাহ কাশ্মীরীর বইগুলির মধ্যে রয়েছে: তাকরীর-ই শাহী (তাফসীর) আল-ফয়েজ উল জারি (আরবী) আসমা-এ-হুসনা কি বরকত নওদীরত ইমাম কাশ্মীরি তধকিরা-তুল-ইজাজ (ইজাজ আলী আমরোহীর জীবনী) লা'ল-ও-গুল নাক্স-ই-দাওয়াম খায়র আল-মাজালিস তাফসীর ইবনে কাছির (মুহাম্মদ জুনাগড়ীর অনুবাদে তিনি প্রান্তিক লিখেছেন) তাফসীর মাদারিক ' তাফসীর জালালাইন তাফসীর মাজহারী তাফসীর তান্তাভি কাশফুল হাজজা দেওবন্দি ব্যক্তিত্বের তালিকা জামিয়া ইমাম মুহাম্মদ আনোয়ার শাহ ফুজাইল আহমদ নাসিরী Qasmi, Dr Muhammadullah। "Obituary: Maulana Anzar Shah Kashmiri (1927-2008)" (ইংরেজি ভাষায়)।  Muhammadullah Khalili Qasmi। "Mawlana Anzar Shah Kashmiri: A Tribute to His Life and Services"। IlmGate.org। সংগ্রহের তারিখ ২২ মে ২০১৯।  Nur Alam Khalil Amini। Pas-e-Marg-e-Zindah (পিডিএফ)। Archive.org (Urdu ভাষায়)। Idara Ilm-o-Adab, Deoband। পৃষ্ঠা 798–818। উদ্ধৃতি শৈলী রক্ষণাবেক্ষণ: অচেনা ভাষা (link) "Moulana Anzar Shah passes away"। Greater Kashmir। সংগ্রহের তারিখ ২২ মে ২০১৯।  Allama Syed Muhammad Anzar Shah Kashmiri। "Asma-e-Husna Ki Barkat"। islamicbookcenter.org। Idara Islamiyat, Pakistan। সংগ্রহের তারিখ ২২ মে ২০১৯। [স্থায়ীভাবে অকার্যকর সংযোগ] Maulana Syed Anzar Shah Kashmiri। "Nawaderat Imam Kashmiri" (পিডিএফ)। Archive.org (Urdu ভাষায়)। Memon Islamic Books, Karachi। সংগ্রহের তারিখ ২২ মে ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
কাংপোকপি জেলা

কাংপোকপি জেলা বা স্থানীয় পরিচয়ে সদর পাহাড় জেলা, উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের অন্তঃস্থ মণিপুরে অবস্থিত মণিপুর রাজ্যের ১৬টি জেলার একটি৷ ২০১৬ খ্রিস্টাব্দে ৮ই ডিসেম্বর সেনাপতি জেলার দক্ষিণাংশ থেকে এই জেলাটি গঠন করা হয়৷ জেলাটির জেলাসদর কাংপোকপি শহরে অবস্থিত৷ এই জেলাটি পূর্বে সেনাপতি জেলার সদর পাহাড় স্বায়ত্তশাসিত জেলা পরিষদের অন্তর্ভুক্ত ছিলো৷ জেলাটির উত্তর দিকে রয়েছে সেনাপতি জেলা, উত্তর-পূর্ব দিকে রয়েছে উখরুল জেলা, দক্ষিণ-পূর্ব দিকে রয়েছে কামজং ও তেংনৌপাল জেলা, দক্ষিণ-মধ্য দিকে রয়েছে ইম্ফল পূর্ব, ইম্ফল পশ্চিম, থৌবাল ও বিষ্ণুপুর জেলা, দক্ষিণ-পশ্চিম দিকে রয়েছে নোনেই ও চূড়াচাঁদপুর জেলা এবং উত্তর-পশ্চিম দিকে রয়েছে তামেংলং জেলা৷ "7 new districts formed in Manipur amid opposition by Nagas"। India Today। ২০১৬-১২-০৯। সংগ্রহের তারিখ ২০১৭-০৬-৩০।  "Manipur Creates 7 New Districts"। NDTV। ২০১৬-১২-০৯। সংগ্রহের তারিখ ২০১৭-০৬-৩০।  "New districts to stay, says Manipur CM"। The Hindu। ২০১৬-১২-৩১। সংগ্রহের তারিখ ২০১৭-০৬-৩০।  "Manipur Chief Minsiter [sic] inaugurates two new districts amid Naga protests"। Times of India। ২০১৬-১২-১৬। সংগ্রহের তারিখ ২০১৭-০৬-৩০।  "Simply put: Seven new districts that set Manipur ablaze"। The Indian Express। ২০১৬-১২-২০। সংগ্রহের তারিখ ২০১৭-০৬-৩০।  Utpal Parashar (২০১৭-০১-০৫)। "Creation of new districts could be game-changer in Manipur polls"। Hindustan Times (opinion)। সংগ্রহের তারিখ ২০১৭-০৬-৩০।
বেট্‌সি ব্লেয়ার

বেট্‌সি ব্লেয়ার (জন্ম এলিজাবেথ উইনিফ্রেড বোগার; ১১ ডিসেম্বর ১৯২৩ - ১৩ মার্চ ২০০৯) ছিলেন একজন মার্কিন অভিনেত্রী। তিনি আট বছর বয়সেই অভিনয় জীবন শুরু করেন এবং অপেশাদার নৃত্যশিল্পী হিসেবে কাজ শুরু করেন। এরপর তিনি বেতারে কণ্ঠ দেন, মডেল হিসেবে কাজ করেন এবং ১৯৪০ সালে বিলি রোজের ডায়মন্ড হর্সহো-এ দলে যোগ দেন। সেখানে তিনি জিন কেলির সাথে পরিচিত হন, তারা পরের বছর বিবাহবন্ধনে আবদ্ধ হন, তখন তার বয়স ছিল ১৭ বছর। ১৬ বছর সংসার করার পর ১৯৫৭ সালে তাদের বিবাহবিচ্ছেদ ঘটে। মঞ্চে কাজের পর ব্লেয়ার আ ডাবল লাইফ (১৯৪৭) ও অ্যানাদার পার্ট অব দ্য ফরেস্ট (১৯৪৮) চলচ্চিত্রে পার্শ্ব চরিত্রে অভিনয়ের মধ্য দিয়ে চলচ্চিত্র কর্মজীবন শুরু করেন। মার্ক্সবাদের প্রতি তার আগ্রহের ফলে হাউজ আন-আমেরিকান অ্যাক্টিভিটিজ কমিটি তার বিরুদ্ধে তদন্ত করে এবং কিছু সময়ের জন্য তাকে হলিউডের কালোতালিকাভুক্ত করা হয়, কিন্তু তিনি মার্টি (১৯৫৫) চলচ্চিত্রে অভিনয় করে বিপুল সমাদৃত হন এবং পুনরায় পুরোদমে কাজ শুরু করেন। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ বিদেশি অভিনেত্রী বিভাগে বাফটা পুরস্কার অর্জন করেন। ব্লেয়ার ১৯২৩ সালের ১১ই ডিসেম্বর নিউ জার্সি অঙ্গরাজ্যের ক্লিফসাইড পার্কে জন্মগ্রহণ করেন। তার পিতা উইলিয়াম কিড বোগার ছিলেন একটি ছোট বিমা কোম্পানির অংশীদার এবং মাতা ফ্রেডরিকা আমোন ছিলেন বিদ্যালয়ের শিক্ষিকা। তারা দুজনেই এপিস্কোপালিয়ান ছিলেন। আট বছর বয়সে তিনি সুইফট সিস্টার্স স্কুল অব ড্যান্সে ভর্তি হন এবং ১৯৩৩ সালে এলিনর রুজভেল্টের সামনে নৃত্য প্রদর্শন করেছিলেন এবং এর কিছুদিন পর একটি অপেশাদার নৃত্য প্রতিযোগিতায় জয়লাভ করেছিলেন। এরপর তিনি একটি সফররত অপেশাদার অনুষ্ঠান ও স্থানীয় বেতারে পরিবেশনা করেন। তিনি জন রবার্ট পাওয়ার্সের মডেলিং এজেন্সিতে যোগ দেন এবং ১২ বছর বয়সেই তার নিয়মিত চাহিদা দেখা যায়। তিনি প্রফেশনাল চিলড্রেন্‌স স্কুলেও ভর্তি হন, কিন্তু তার মাতা তাকে স্থানীয় বিদ্যালয়ে ফেরত নিয়ে আসেন, যাতে তিনি কলেজেও পড়তে পারেন। তিনি পনেরো বছর বয়সে বিদ্যালয়ের পাঠ সমাপ্ত করেন এবং সারা লরেন্স কলেজে বৃত্তি পান। ভর্তি কার্যক্রম পরিচালনাকারী বোর্ড সেখানে ভর্তির জন্য অপরিপক্ক বিবেচনা করে তাকে আরও এক বছর অপেক্ষা করার সুপারিশ করেন। ব্লেয়ার ক্যান্সারে আক্রান্ত হয়ে ২০০৯ সালের ১৩ই মার্চ লন্ডনে মৃত্যুবরণ করেন। মৃত্যুকালে তার এক কন্যা, তিন সৎসন্তান ও কয়েকজন নাতী-নাতনী ছিল। জোন্স, স্টিভেন (২০১০)। The Mammoth Book of Best New Horror 21 (ইংরেজি ভাষায়)। লিটল, ব্রাউন বুক গ্রুপ। আইএসবিএন 978-1-84901-672-8। সংগ্রহের তারিখ ১১ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ব্লেয়ার, বেট্‌সি (২০০৪)। The Memory of All That (ইংরেজি ভাষায়)। লন্ডন: ইলিয়ট অ্যান্ড টমসন। আইএসবিএন 1-904027-30-X। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ম্যাকলেলান, ডেনিস (২০ মার্চ ২০০৯)। "Betsy Blair dies at 85; actress appeared in 'Marty'"। লস অ্যাঞ্জেলেস টাইমস (ইংরেজি ভাষায়)। সংগ্রহের তারিখ ১১ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে বেট্‌সি ব্লেয়ার সংক্রান্ত মিডিয়া রয়েছে। অলমুভিতে বেট্‌সি ব্লেয়ার ইন্টারনেট মুভি ডেটাবেজে বেট্‌সি ব্লেয়ার (ইংরেজি) ফাইন্ড এ গ্রেইভে বেট্‌সি ব্লেয়ার (ইংরেজি)